cyanic-selkie/wikianc huggingface dataset:
Anton Webern
Elämä
Webern avioitui helmikuussa 1911 serkkunsa Wilhelmine Mörtlin kanssa. Vuodet 1915–1917 hän palveli armeijassa. Webern asettui kesällä 1918 perheineen Mödlingiin Wienin eteläpuolelle, jossa myös Schönberg noihin aikoihin asui. Webern toimi Wienissä aktiivisesti uuden musiikin puolesta ja auttoi Schönbergiä tämän perustamassa ”Yksityisten musiikkiesitysten yhdistyksessä” (Verein für Musikalische Privataufführungen). Hän johti useita orkestereita Wienissä 1920-luvulla ja työskenteli wieniläiselle Universal Editionille, josta tuli vuonna 1921 hänen sävellystensä kustantaja. Webern tutustui vuonna 1926 runoilija-maalari Hildegard Joneen. Heidän ystävyytensä lujittui, ja Webern sävelsi siitä lähtien kaikki lauluteoksensa Jonen teksteihin.
Kansallissosialismin nousu vaikutti myös Webernin asemaan: hänen musiikkinsa (kuten esimerkiksi toisen Wienin koulukunnan musiikki ylipäänsä) julistettiin kulttuuribolshevismiksi ja rappiotaiteeksi vuonna 1938. Sodan loppuaikoina 1945 Webern muutti Wilhelminen kanssa tyttärensä luo Mittersilliin lähelle Salzburgia. Samana vuonna 15. syyskuuta, neljä kuukautta saksalaisten antauduttua yhdysvaltalaissotilas ampui hänet vahingossa.
Musiikki
Webernin teokset jaetaan usein kolmeen osaan. Varhaistuotanto (opukset 1–11), joista mainittakoon Passacaglia op. 1, jossa on vielä tonaalisia piirteitä ja Kuusi bagatellia jousikvartetille op. 9, vokaaliteokset (opukset 12–19), jotka olivat ratkaisu ilmaisun tiivistymiseen, sekä myöhäistuotanto (opukset 20–31), jotka noudattavat tiukkaa dodekafoniaa. Hänen teostensa kokonaiskesto vastaa yhtä Richard Wagnerin oopperaa, mikä kertoo hänen tiiviistä ilmaisustaan.
1950-luvulla hänen musiikkinsa löydettiin uudelleen, kun hänestä tuli Darmstadtin koulukunnan esikuva.
John Locke (Lost)
John Locke on yksi yhdysvaltalaisen televisiosarjan Lost päähenkilöistä. Hän on ollut osana lähes kaikkia sarjan keskeisimpiä juonenkäänteitä. Hänet on nimetty filosofi John Locken mukaan. Locke on tunnettu arvoituksellisesta olemuksestaan. Locken näyttelijä Terry O’Quinn voitti Emmy-palkinnon parhaasta miessivuosasta sarjassa vuonna 2007.
Ennen onnettomuutta
Richard vieraili viisivuotiaan Johnin luona ja kertoi tämän sijaisäidille tarjoavansa Johnille paikkaa erikoiskoulussaan. Richard yllättyi Johnin piirroksesta, jossa musta pyörteilevä olento hyökkää tikku-ukon kimppuun. Richard antoi Johnille valittavaksi esineitä ja käski Johnin valita niistä ne, jotka hän uskoi aiemmin omistaneensa. John valitsi kompassin ja puukon, mistä Richard pettyi ja lähti sanoen ettei John ollut vielä valmis hänen kouluunsa.
Aiemmin elämässään John uskoi olevansa adoptoitu. Hän oli töissä paikallisessa tavaratalossa, kunnes eräänä päivänä tapasi biologisen äitinsä Emilyn, joka väitti Johnin syntyneen neitseestä. John alkoi tutkia asiaa ja etsi käsiinsä hänet lapsena hylänneen isänsä henkilötiedot. Hänen isänsä Anthony näytti ilahtuvan poikansa jälleennäkemisestä. Johnin ja hänen isänsä vietettyä aikaa toistensa seurassa kävi ilmi, että Anthonyllä on munuaisvika. John tarjoutui luovuttamaan isälleen toisen munuaisensa, mutta leikkauksen jälkeen tämä hylkäsi poikansa jälleen. Suruissaan John tajusi isänsä käyttäneen häntä hyväkseen saadakseen pojaltaan siirtomunuaisen.
Locke ei koskaan toipunut asiasta täydellisesti. Parin vuoden päästä, tavattuaan naisystävänsä Helenin, Johnin muistikuvat isästään eivät vieläkään olleet hälvenneet, vaan hän ajoi joka yö isänsä talolle kuin odottaen jotakin. Anthonyn takia Helen ei lopulta suostunut avioliittoon Locken kanssa.
Locke liittyi marihuanaa kasvattavaan yhteisöön tuntemattomasta syystä. Siellä häntä kohdeltiin hyvin ja eräänä päivänä Locke ottaa kyytiinsä Eddie-nimisen lifarin ja tuo hänet maatilalleen, mutta pojalle ei koskaan kerrota mitä tilan kasvihuoneessa todella tapahtuu. Kuusi viikkoa myöhemmin yhteisön johtajat, Mike ja Jan saavat selville Eddien olevan soluttautunut poliisi, jolloin Locke lupaa huolehtia hänestä. Locke uhkaa Eddietä aseella, mutta Eddie tietää, ettei Locke uskalla ampua vaan lähtee kävelemään Locken yhä osoittaessa häntä aseella. John yrittää ampua, mutta ei pystykään.
Myöhemmin hän ajautui vaikeuksiin isänsä kanssa, ja tämä yritti tappaa Johnin heittämällä hänet kerrostalon kahdeksannesta kerroksesta alas. John ei kuitenkaan kuollut, vaan halvaantui ja joutui pyörätuoliin. Tilastaan huolimatta hän pystyi jatkamaan työtään laatikkotehtaalla, ja jopa varasi itselleen vaellusmatkan Australiaan. Matkan järjestäjät eivät kuitenkaan voineet päästää liikkumiskyvyttömiä vaaralliselle patikkaretkelle, vaan antoivat Lockelle paluulipun Yhdysvaltoihin. Matkalla kone teki pakkolaskun autiolle saarelle, ja turman jälkeen John huomasi itsensä taas liikuntakykyiseksi.
Onnettomuuden jälkeen
thumb|175px|John Locke pyörätuolissa ennen onnettomuutta. thumb|175px|John Locke metsästämässä onnettomuuden jälkeen.
Ensimmäinen tuotantokausi
Locke esitellään aluksi mystisenä hahmona, joka tutustuu Waltiin ja joka pitää backgammonin pelaamisesta. Pian hän esittelee valtavan veitsikokoelmansa ja kokoaa ryhmän metsästysretkelle. Michael loukkaantuu ja Kate lähtee auttamaan hänet leiriin, ja Locke lähtee metsästämään villisikaa yksin. Metsästäessä hän kuitenkin kohtaa hirviön, mutta salaisuudeksi jää, kuinka hän selviytyi, ja myöhemmin hän palaa leiriin villisian kanssa.
Locke lähtee Jackin kanssa pelastamaan Clairea ja Charlieta Ethanilta, mutta palaa keräämään enemmän etsijöitä jättäen Jackin yksin. Pian Ethanin jäljet lähtevät kahteen suuntaan, joista Locke ja Boone päättävät seurata toista. He eivät löydä Clairea ja Charlieta, mutta huomaavat sen sijaan luukun mudassa ja alkavat kaivaa sitä esiin.
Locke näkee näyn, jossa kerrotaan kuinka luukku avataan. Locke lähtee Boonen kanssa unessaan näkemänsä pienlentokoneen turmapaikalle. He löytävät valtavaan puuhun pakkolaskeutuneen pienen rahtikoneen, jonne Boone kiipeää. Kone kuitenkin putoaa oksilta, ja Locke kantaa vakavasti loukkaantuneen Boonen leiriin. Locke ilmaantuu Boonen hautajaisiin, vaikka useat selviytyneet uskovat Locken murhanneen Boonen. Shannon aikoo tappaa Locken, mutta Sayid pelastaa tämän. Vastapalvelukseksi Locke kertoo luukusta. Locke lähtee muiden kanssa Black Rockille hakemaan dynamiittia luukun aukaisemiseksi. Savuhirviö saa Locken kiinni, mutta Jack ja Kate onnistuvat pelastamaan hänet.
Locke on ilmeisesti saarella ainoa Mr. Ekon lisäksi, joka on nähnyt jonkinlaisia unia tai näkyjä siitä, mitä hänen pitäisi tehdä saadakseen vastauksia kysymyksiin. Ensimmäisellä kaudella hän erityisesti uskoo, että ”kaikki mitä tapahtui, tapahtui tarkoituksesta”.
Toinen tuotantokausi
Locke laskeutuu luukkuun ja tapaa siellä Desmondin. Jackin laskeutuessa Locken perässä, epäluuloinen Desmond ottaa Locken panttivangiksi. Desmondin lähtiessä pakoon Locke päättää alkaa syöttää numeroyhdistelmää tietokoneeseen ja painamaan aktivointinäppäintä estääkseen Desmondin kuvaileman ”maailmanlopun”.
Luukusta eli Joutsen-asemalta löytyy myös asevarasto. Locke opettaa Michaelia ampumaan, mutta tämä lyökin Locken tajuttomaksi ja karkaa etsimään kidnapattua poikaansa Waltia. Päästyään ulos lukitusta varastosta, Locke sekä Jack ja Sawyer lähtevät Michaelin perään, ja kohtaavat ”Toiset”, jotka pakottavat heidät palaamaan leiriin.
Kun Henry Gale on löytynyt viidakosta, Locke vaihtaa asevaraston oven lukon numerojärjestelmän, jotta Sayid voi kuulustella Henryä. Jack ei päästä Lockea painamaan näppäintä, ellei Locke avaa ovea. Locke avaa oven ja rientää syöttämään numerot. Jaksossa Lukitus Locken jalka jää panssarioven alle, mutta Henry auttaa syöttämään numerot. Jalkavammansa takia Jack antaa kävelykepit Lockelle, jonka jalka paranee melko pian.
Myöhemmin Locke ja Eko lähtevät karanneen Henryn perään. Matkalla he löytävät uuden luukun. Kyseinen Helmi-asema on tarkkailuasema, josta on videokamerayhteys Joutsen-asemalle. Video väittää, että numerosarjan syöttäminen on valhetta ja pelkkä koe. Locke päättää lopettaa numeroiden syöttämisen, mutta Eko puolestaan uskoo sen olevan tärkeää. Kun Eko ei suostu lopettamaan, Locke pyytää avuksi Desmondia, joka aktivoi lukituksen. Kaksikko odottaa laskurin nollaantumista, kunnes Desmond päättää, että numeroita täytyykin syöttää. Locke tuhoaa tietokoneen, mutta huomaa olleensa väärässä. Aseman täristessä ja tavaroiden lennellessä Desmond pelastaa tilanteen aktivoimalla järjestelmän pois päältä kääntämällä hätäkatkaisinta, mikä aiheuttaa aseman räjähtämisen.
Kolmas tuotantokausi
Joutsen-aseman räjähdyksen jälkeen Locke huomaa makaavansa metsässä äänensä menettäneenä. Hän palaa rannalle ja rakentaa ”hikimajan”, saunan kaltaisen puukopin, jossa hän näkee näkyjä Boonesta. Boone käskee Locken pelastaa Ekon, jonka hän pian löytää jääkarhun luolasta ja tuo tämän rannalle.
Ekon kadotessa jälleen, Locke, Sayid, Nikki ja Paulo lähtevät hänen peräänsä. He löytävät Ekon pienlentokoneelta ja laskeutuvat Helmi-asemalle jättäen Ekon ulos. Locke ystävineen näkee aseman valvontamonitorissa silmälappupäisen miehen, joka sulkee kameran. Tutkittuaan aseman tarkemmin he palaavat ylös, mutta huomaavat Ekon kadonneen. Pian hän löytyy kuolleena, ja ryhmä hautaa hänet. He palaavat takaisin rannalle, ja Katen ja Sawyerin palattua lähtevät pelastamaan Jackia. He ottavat mukaansa myös Rousseaun, ja löytävät silmälappumiehen maatilan (Liekki-aseman), jonka räjäytysjärjestelmän Locke kuitenkin vahingossa aktivoi.
Mukanaan Mikhail-nimiseksi paljastunut silmälappumies joukko jatkaa matkaa Toisten parakkialueelle. He törmäävät pylväsmuuriin, jonka väliin Locke työntää Mikhailin. Mikhail kuolee häneen suuntautuvaan yliääneen. Locke, Kate ja Sayid kiipeävät tolppien yli ja löytävät Toisten kylän.
Löydettyään Benin, Locke aseella uhaten pakottaa tämän paljastamaan heidän sukellusveneensä olinpaikan, ja räjäyttää sen. Ben uskoo, että Locke haluaa tärvellä kaikki yhteydet ulkomaailmaan, jottei Locken isä pääsisi saarelle ja Locke olisi turvassa. Ben näyttää Lockelle huoneen, jossa Locken isä on vangittuna. Locke pakotetaan tappamaan isänsä, mutta huomattuaan siihen kykenenemättömyytensä hän houkuttelee Sawyerin tekemään sen. Ben on sanonut, ettei Locke saa palata luokseen ennen kuin hänen isänsä on kuollut, minkä vuoksi Locke tuo ruumiin Benin leiriin. Locke pakottaa Benin paljastamaan saaren salaisuuksia ja oppii, että Toisten johtaja on ”suuri mies” nimeltään Jacob, jonka luokse Locke pakottaa Benin viemään hänet. He saapuvat pienelle mökille, jonka sisällä ei näy ketään. Ben väittää, että Jacob istuu tuolilla, mutta Locke ei näe ketään. Locken lähtiessä pois, hän kuulee kuiskauksen ”auta minua”. Locke kääntyessä Jacob näkyy lyhyen hetken, kun tämä heittää Benin seinälle. Talon alkaaessa täristä Locke pelastautuu ulos. Hetken päästä myös Ben tulee ulos. Locke kysyy, että mitä tuo oli, ja Ben vastaa: ”Tuo oli Jacob.”
Ben näyttää Lockelle kuopan täynnä luurankoja, jotka osoittautuvat Dharman jäsenien jäänteiksi. Ben kiskaisee aseen esiin ja ampuu Lockea vatsaan. Locke putoaa kuoppaan ja Ben kysyy, mitä Jacob sanoi hänelle. Locken kerrottua Jacobin käskeneen auttaa häntä, Ben jättää Locken kuoppaan kuolemaan. Tuskissaan Locke kurkottaa luurangon kädessä olevaan aseeseen ja yrittää itsemurhaa. Locken aikoessa vetää liipaisimesta, hän näkee Waltin, joka käskee häntä nousemaan ylös ja suorittamaan tehtävänsä.
Neljäs tuotantokausi
Locke palaa rannalle toivoen edes osan selviytyneistä uskovan, ettei laivalla olevat aio pelastaa heitä. Matkalla Lockelle törmää Hurleyyn, joka kertoo hänelle Charlien kuolemasta. Jackin ryhmä kohtaa Locken, jolloin Jack yrittää ampua tämän Locken aseella, mutta se ei ole ladattu. Locke kertoo aikovansa lähteä parakeille ja osa selviytyneistä (Hurley, Claire ja Aaron, Sawyer, Rousseau, Alex ja Ben) lähtee hänen mukaansa. Matkalla Locke kertoo Sawyerille Waltista ja tehtävästään. Ryhmä kohtaa Charlotten, ja ottaa hänet vangikseen. Locke yrittää ampua Benin, mutta tämä kertoo kuka Charlotte on, ja että hänellä on vakooja Widmoren laivalla.
Sayidin, Katen ja Milesin saapuessa parakeille, Locke ottaa heidät vangikseen. Myöhemmin hän suostuu päästämään Sayidin vapaaksi ja vaihtaa Charlotten Milesiin. Locke yrittää saada Milesin tunnustamaan, kuka tämä on ja myöhemmin uhkailee tätä laittamalla tälle kranaatin suuhun. Kun Kate päästää Milesin katsomaan Beniä, Locke karkottaa Katen leiristä. Ben paljastaa myöhemmin Lockelle, että Widmore yrittää löytää saaren ja tappaa sen asukkaat. Hän kertoo Michaelin olevan hänen vakoojansa.
Keamyn ryhmän hyökätessä parakeille, Locke lähtee Jacobin mökille Benin ja Hurleyn kanssa. Löydettyään mökin hän löytää Christianin ja Clairen mökistä. Christian kehottaa Lockea siirtämään saarta suojellakseen sitä hyökkäyksiltä. Ben johdattaa Locken Orkidea-asemalle ja antautuu Keamyn ryhmälle neuvottuaan Lockelle mitä tehdä. Jack kohtaa Locken, joka yrittää vakuuttaa että Jackin on jäätävä saarelle. Tajuttuaan tappionsa Locke pyytää Jackiä valehtelemaan tapahtumista suojellakseen saarta ja sen ihmisiä. Benin onnistuttua pakenemaan hän vie Locken aseman sisälle ja näyttää videon salaperäisestä Dharman kokeesta. Tapettuaan Keamyn, Ben pyytää Lockelta anteeksi sitä, että teki tämän elämän kurjaksi. Ben tekee Lockesta uuden Toisten johtajan. Locke saapuu Toisten luo samalla kun Ben siirtää saarta.
Viides tuotantokausi
Locke kertoo selviytyneille aikeestaan saada Jack, Kate, Hurley, Sayid ja Sun palaamaan takaisin. Matkalla Orkidea-asemalle he kohtaavat Jinin. Tulevat aikahypyt ovat Charlottelle liikaa ja hän romahtaa maahan. Hän varoittaa Jiniä tuomasta Sunia takaisin saarelle. Löydettyään kaivon, joka johtaa aseman alaisiin tunneleihin, Jin kieltää Lockea tuomasta Sunia takaisin saarelle. Hän käskee Lockea antaa sormuksensa Sunille ja valehdella Jinin kuolleen. Locke ehtii pudota kaivoon juuri ennen seuraavaa aikahyppyä. Hän katkaisee jalkansa pudotuksessa maahan. Locke kohtaa Christianin, joka nuhtelee häntä siitä, että hän antoi Benin siirtää saarta. Christian näyttää Lockelle väkipyörän, joka on luiskahtanut paikoiltaan ja aiheuttaa jatkuvia aikahyppyjä. Locke siirtää pyörän paikalleen ja siirtyy Tunisian autiomaahan.
Saaren jälkeen
Locke herää autiomaassa ja hänen luo saapuu auto, joka vie Locken lääkäriasemalle. Herättyään hän kohtaa Widmoren, joka pyytää Lockelta anteeksi, että lähetti Kahana-laivan. Widmore lupaa auttaa Lockea tämän aikeessa ja määrää Matthewin avustamaan Lockea. Hän antaa Lockelle rahaa ja salanimen Jeremy Bentham. Locke tapaa Sayidin, joka kuitenkin kieltäytyy palaamasta saarelle. Myös Kate ja Hurley kieltäytyvät palaamasta. Waltia Locke ei halua pyytää palaamaan. Matthew näyttää Lockelle tämän ex-tyttöystävänsä Helenin haudan. Kesken ajomatkan Ben ampuu Matthewin, ja Locke joutuu sairaalaan, jossa hän tapaa Jackin. Jack riitelee Locken kanssa sanoen kaiken olevan ohi. Kuukautta myöhemmin Locke kirjoittaa Jackille jäähyväisviestin ja yrittää hirttää itsensä hotellihuoneessa, mutta Ben estää sen. Locke paljastaa Benille Eloisen nimen, minkä jälkeen Ben kuristaa Locken hengiltä ja lavastaa tapahtuman itsemurhaksi. Jackin saatua tietää tästä hänestä tulee itsetuhoinen. Jack näkee Locken ruumiin ruumishuoneella, jonne myös Ben saapuu. Hän sanoo Jackille ainoaksi keinoksi palata saarelle on se, että kaikki ovat mukana, myös Locke. Locke on mukana Ajira Airwaysin lennolla, joka putoaa saarelle valovälähdyksen jälkeen.
Paluu saarelle
Ajira Airwaysin tehtyä pakkolaskun saarelle, Bram kertoo Ilanalle löytäneensä viidakosta miehen, jolla on puku päällä. Hänen kysyttyä mieheltä kuka tämä on, mies kertoo hänen nimensä olevan John Locke. Locke selittää heille olleensa mukana koneessa, mitä ryhmä alkaa epäillä. Myöhemmin Locke istuu tajuttoman Benin vieressä odottaen tämän heräämistä. Herätessään Ben järkyttyy nähdessään Locken elossa. Locke kysyy Beniltä syytä hänen tappamiseensa, mihin Ben kertoo syyksi Eloisen nimen paljastamisen. Locke ja Ben päättävät palata pääsaarelle. Caesar yrittää estää tätä, mutta Ben ampuu hänet.
Locken saavuttua parakeille, hän yrittää selittää asioita Sunille ja Frankille. Sun lähtee Locken ja Benin kanssa Temppelille Frankin päättäessä palata Hydra-saarelle. Savuhirviön tuomittua Benin, he matkaavat toisten leiriin, jossa Richard tervehtii Lockea. Locke vaatii Richardia viemään hänet Jacobin luo. Matkalla Locke pyytää Richardia auttamaan ”Johnia”, joka saapuu viidakosta haavoittuneena. Locke kertoo Benille aikeestaan tappaa Jacob, mistä Ben pelästyy. Ben myöhemmin kertoo Lockelle Alexin käskeneen hänen totella Lockea kaikessa. Locke antaa Benille tehtäväksi tappaa Jacobin sanoen syyksi Alexin kuoleman.
Saavuttuaan nelivarpaisen patsaan luo, Richard päästää Locken ja Benin Jacobin luo. Samalla Ilanan ryhmä saapuu patsaan luo ja Ilana näyttää Richardille ja Sunille sisällön koneen ruumasta löytämästään laatikosta, mikä paljastuu oikean Locken ruumiiksi. Jacob tunnistaa Locken heti Musta-asuiseksi mieheksi sanomalla tälle: ”Löysit porsaanreikäsi.” Ben tappaa Jacobin, minkä jälkeen Locken muodon ottanut Musta-asuinen mies työntää Jacobin ruumiin tuleen. Myöhemmin selviää Musta-asuisen miehen olevan savuhirviö.
Onnistuttuaan tapattamaan Jacobin, Locken Musta-asuinen mies pyytää Beniä hakemaan Richardin luokseen, jotta he voisivat keskustella. Richard kieltäytyy menemästä sisään patsaan sisään vaatien Beniä ensin keskustelemaan Locken kanssa kaataen Benin Locken ruumiin viereen. Ben ymmärtää nyt Musta-asuisen miehen saaneen hänet tappamaan Jacob, ja palaa vastoin tahtoaan sisään mukanaan ryhmä aseistettuja miehiä. Bram koettaa ampua Musta-asuista miestä, mutta epäonnistuu. Mies muuttuu savuhirviöksi ja tappaa kaikki muut paitsi Benin. Palattuaan Locken hahmoon Musta-asuinen mies kertoo olevansa pahoillaan, että Benin piti nähdä hänet sellaisena. Keskustellessaan Benin kanssa mies kysyy, ymmärsikö Ben, kuinka hämmentynyt Locke oli kuollessaan ja että hänen viimeinen ajatuksensa oli ”En ymmärrä.” Locke oli säälittävä ja rikki ennen saapumistaan saarelle ja toivoi vain saada jäädä ihailemalleen saarelle. Musta-asuisen miehen halu on päinvastainen kuin Locken; hän haluaa pois saarelta, hän haluaa ”kotiin”.
Locken muodossa oleva Musta-asuinen mies selittää Jackille valinneensa Locken hahmon, koska tämä oli tarpeeksi tyhmä luulemaan olevansa saarella syystä ja uskoneensa näin kuolemaansa saakka, ja ettei Locke ollut uskoja vaan häviäjä. Myöhemmin selviytyneiden vallattua Widmoren sukellusveneen, mies pyytää Jackiä harkitsemaan päätöstään olemaan lähtemättä saarelta, sanoen ettei sillä, joka pyysi häntä jäämään, ollut mitään käsitystä asiasta. Jack vastaa, että Locke pyysi häntä jäämään, jonka jälkeen Jack työntää Miehen laiturilta veteen.
Kun Jack ja Musta-asuinen mies laskevat Desmondin Lähteelle, mies muistuttaa Jackiä riidastaan Locken kanssa Joutsen-aseman näppäimen painamisesta. Jack sanoo, ettei mies kunnioita Locken muistoa otettuaan hänen hahmonsa, ja että Locke oli melkein aina oikeassa kaikessa mitä sanoi hänelle. Musta-asuinen mies sanoo Locken olleen väärässä, ja että Jack tajuaisi tämän kun saari on tuhottu. Desmondin sammuttaessa Lähteen, mies huomaa muuttuvansa kuolevaiseksi, mikä on hänen rangaistuksensa Locken aliarvioimisesta. Kate ampuu miestä selkään, ja Jack työntää miehen alas kalliolta tappaen tämän.
Vaihtoehtoinen aikajana
Vaihtoehtoisessa aikajanassa John Locke on metsästämässä isänsä kanssa ennen matkaansa Australiaan. John tapaa vaimonsa Helen Norwoodin ja lähtee lomalle tämän kanssa. Tänä aikana John tuntemattomasta syystä halvaantuu vyötäröstä alaspäin. John lähetetään Sydneyyn osallistumaan konferenssiin firmansa puolesta. John ei mene tapaamiseen Ken Fisherin kanssa eikä ollut läsnä tapaamisissa. Hän yrittää päästä patikkaretkelle Melbourneen, mutta häntä ei lasketa mukaan tilansa takia.
Lennolla John keskustelee Boonen kanssa, joka kertoo olleensa Australiassa hakemassa sisartaan pois huonosta suhteesta, mutta hän ei suostunut tulemaan pois hänen kanssaan. John kertoo olleensa mukana kymmenen päivän vaelluksella Australian aroilla, mikä hämmästyttää Boonea. Boone sanoo olevansa Johnin vierellä, jos kone putoaisi alas. Koneen laskeuduttua Los Angelesiin Boone kättelee Johnia hyvästiksi. Lennon jälkeen John tapaa Jackin, joka kertoo lentoyhtiön kadottaneen hänen isänsä ruumiin, jota hän oli tuomassa hautajaisiin. John lohduttaa Jackiä ja kertoo itse kadottaneensa veitsilaukkunsa. Jack kysyy Johnin tilasta, ja John vastaa hänen tilansa olevan peruuttamaton. Jack vastaa kielteisesti, antaa Johnille käyntikorttinsa ja pyytää soittamaan halutessaan.
Palattuaan työpaikalleen John erotetaan hänen pomonsa saatua tietää Johnin valehdelleen hänelle. John kohtaa Hurleyn, joka antaa numeronsa Johnille ja pyytää tätä menemään työnvälittäjälleen. John tapaa Rosen, joka aluksi kieltäytyy tarjoamasta Johnille rakennusalan töitä sanoen sen olevan sopimatonta hänelle. Rose kertoo syövästään, joka on terminaalivaiheessa. Rose antaa Johnille töitä sijaisopettajana. Työpaikallaan John toimii liikunnan ja terveystiedon opettajana. Lounaalle hän tapaa historianopettajana toimivan Benin. Kuultuaan Benin ja Arzttin välisen keskustelun, John ehdottaa, että Benin pitäisi olla koulun rehtori. Benin kysyttyä kuka kuuntelisi häntä, John nostaa kätensä ja sanoo: ”minä.”
Johnin ylittäessä suojatietä koulun edessä, Desmond ajaa autolla hänen ylitseen. Ben ryntää paikalle ja pyytää soittamaan ambulanssin paikalle. Johnin ollessa matkalla sairaalaan, hän pyytää, että Helenille ilmoitetaan asiasta. Sunin huomattua Johnin, hän pelästyy sanoen Jinille ”Se on hän”. Jackin suorittaessa leikkausta hän sanoo tunnistavansa Johnin.
Leikkauksen jälkeen Jack ehdottaa Johnia koekaniiniksi uuteen selkäleikkaukseen, mutta John kieltäytyy. Jackin kerrottua vierailleensa Cooperin luona, John suuttuu ja sanoo syyttävänsä itseään isänsä tilasta. John kertoi Jackille pyytäneensä isäänsä pienkonelennolle hänen kanssaan ja koneen tuntemattomasta syystä pudonneen alas, mikä aiheutti Johnin halvaantumisen. Johnin lähtiessä Jack sanoo ”olisitpa uskonut minua” Johnille ennen tämän lähtöä, jolloin John pysähtyy miettien äskeisen lauseen kuulostaneen tutulta.
Johnin palattua kouluun Ben kertoo Desmondin yrittäneen ajaa uudestaan Johnin yli ja estettyään sen Desmond pahoinpiteli Benin. Ben sanoo Johnille Desmondin yrittäneen saada Johnin ”unohtamaan” ja uskoneen häntä. John palaa sairaalaan ja sanoo Jackille suostuvansa leikkaukseen. Leikkauksen jälkeen John sanoo tuntevansa taas jalkansa ja pystyvänsä kävelemään. John saa välähdyksiä elämästään saarella. Myöhemmin hän ajaa taksilla kirkkoon, jossa selviytyneet odottavat muita. John huomaa Benin istuvan portailla, ja sanovan, ettei ole vielä valmis lähtemään. Ben pyytää anteeksi Johnilta, että tappoi hänet perusaikajanassa. Jackin saavuttua kirkkoon John hymyilee ja sanoo odottaneensa häntä. John istuu penkissä, kun Christian Shepherd avaa kirkon ovet, jolloin kirkas valkoinen valo ympäröi selviytyneet siirtäen heidät ”eteenpäin”.
Lost
Äiti (täsmennyssivu)
Äiti voi tarkoittaa ainakin seuraavia:
Kapitan Bukajev
Kapitan Bukajev on venäläinen jokijäänmurtaja. Se on yksi kuuden murtajan sarjasta, joka on tarkoitettu toimimaan Volgan ja Itämeren välisellä vesireitillä sekä Siperian joilla. Avoveden aikana murtajat toimivat hinaus- ja pelastusaluksina. Laivan nimi esiintyy myös muodossa Kapitan Bukayev. Murtajan sisaralukset ovat Kapitan Tšetškin (1977), Kapitan Plahin (1977), Kapitan Tšadajev (1978), Kapitan Krutov (1978) ja Kapitan Zarubin (1978).
Kapitan Bukajevin koneisto on dieselsähköinen ja sen dieselteho on 4 650 kilowattia ja akseliteho 3 300 kilowattia. Aluksessa on kolme Wärtsilä-Vaasa 12V22 -dieselmoottoria, kolme potkuria ja kolme peräsintä. AEG:n valmistamat potkurimoottorit toimivat tasavirralla ja niitä syötetään tyristorisiltojen kautta. Koneisto toimii voimalaitosperiaatteella, jossa pääkoneet tuottavat kaiken tarvittavan sähkötehon, joten apukoneita murtajassa ei ole. Konehuone on miehittämätön. Jäissäkulkua helpottamassa on Wärtsilän ilmapuhallusjärjestelmä ja siltojen alittamiseksi mastot, tutkamastot ja antennit voidaan kääntää alas.
Viktor Axelsen
Viktor Axelsen (s. 4. tammikuuta 1994 Odense) on tanskalainen sulkapalloilija ja olympiavoittaja. Axelsen tuli tunnetuksi kesällä 2010 voitettuaan juniorien maailmanmestaruuden Mexicossa. Axelsen on myös hallitseva juniorien Euroopan mestari ja on voittanut myös muutamia aikuisten EBU-kilpailuja, muun muassa Kyproksen ja Espanjan kilpailut. Maailmanlistalla Axelsen on parhaimmillaan ollut ensimmäisenä. Axelsenin kovimpia voitettuja vastustajia ovat muun muassa Taufik Hidayat, Chunlai Bao, Lee Chong Wei ja Lin Dan pronssiottelussa Rion olympialaisissa vuonna 2016.
Vileda
250px|thumb|Viledan siivousliinoja. Vileda on maailmanlaajuisesti toimiva saksalainen siivous- ja puhdistusvälineiden tuotemerkki. Se kuuluu Freudenberg Group-korserniin. Yrityksen toiminnot on jaettu kuluttaja- ja ammattilaisosastoihin, joista ammattilaisosaston tuotteet on tarkoitettu ammattikäyttöön siivousalalle. Yrityksen pääkonttori sijaitsee Weinheimissa Saksassa.
Viledan tunnettu tuotemerkki on Wettex-siivousliinat.
Vileda Professional tuli Suomen markkinoille vuonna 1993.
William Collum
William Collum (s. 18. tammikuuta 1979 Glasgow, Skotlanti) on skotlantilainen jalkapalloerotuomari. Hänestä tuli kansainvälinen erotuomari vuonna 2006.
Collum tuomitsi ensimmäisen ottelunsa Mestarien liigassa syyskuussa 2010, jossa kohtasivat tanskalainen FC Kööpenhamina ja kreikkalainen Panathinaikos FC.
Michael Rice
Michael Rice (s. 1997 Hartlepool, Englanti, Iso-Britannia), on brittiläinen laulaja. Hän edusti Isoa-Britanniaa kappaleella ”Bigger Than Us” vuoden 2019 Eurovision laulukilpailussa Tel Avivissa, Israelissa. Rice nuosi kuuluisuuteen voittaessaan BBC Onen järjestämän All Together Now -kilpailun vuonna 2018 sekä osallistuessaan The X Factor -kilpailun 11. tuotantokaudelle vuonna 2014.
2014–2018: The X Factor & All Together Now
Vuonna 2014 Rice osallistui The X Factor UK -kilpailun 11. tuotantokaudelle. Hän koe-esiintyi kilpailussa Whitney Houstonin kappaleella "I Look to You". Hän kuitenkin tippui kilpailusta Bootcamp-vaiheessa. Vuonna 2018 Rice osallistui BBC Onen All Together Now -laulukilpailun ensimmäiselle tuotantokaudelle ja voitti kilpailun.
Jyväskylän Ylioppilaslehti
Jyväskylän Ylioppilaslehti eli Jylkkäri on Jyväskylän yliopiston ylioppilaskunnan julkaisema lehti, jonka normaali painos on 6 000 kappaletta. Jylkkäri ilmestyi vuonna 2015 yksitoista kertaa. Lehden toimitus sijaitsee Opinkivessä, joka on Jyväskylän ylioppilastalon Ilokiven vieressä.
Lehden päätoimittaja on Oona Komonen. Lisäksi toimitukseen kuuluvat toimittaja ja siviilipalvelusmies.
Lehden aikaisempia päätoimittajia ovat olleet muun muassa Timo Harakka, Harri Uusitorppa ja Jouni Vauhkonen.
Historia
Ylioppilaskunta julkaisi vappuna 1960 Tärsky-nimisen lehden, jonka myynnillä pyrittiin keräämään rahaa opiskelija-asuntolan rakentamiseen. Liikevaihtoveron välttämiseksi lehteä tuli julkaista ainakin kolme numeroa. Toisesta numerosta lähtien lehti ilmestyi nimellä Niitelmä. Lehti sai nykyisen nimensä kesäkuussa 1961. Uudella nimellä haluttiin lisätä lehden tunnettuutta.
Jyväskylän kasvatusopillisen korkeakoulun ylioppilaskunta julkaisi jo 1950-luvulla samannimistä julkaisua.
Daniel Bovet
Daniel Bovet (23. maaliskuuta 1907 – 8. huhtikuuta 1992) oli sveitsiläissyntyinen italialainen farmakologi, jolle myönnettiin vuonna 1957 Nobelin lääketieteen palkinto.
Bovet syntyi tuli tunnetuksi muun muassa antihistamiinin, curare-tyyppisen lihasrelaksantin ja sulfoamidien löytämisestä tai kehittämisestä. Hän valmistui Geneven yliopistosta 1927 ja sai tohtorinarvon 1929. Hän työskenteli vuoteen 1947 saakka Pariisin Pasteur-instituutissa, mutta siirtyi sitten Roomaan.
Bovetista tuli mm. vuonna 1964 Sassarin yliopiston professori. Hän kuoli Italiassa 1992. Bovet puhui äidinkielenään esperantoa.
AFC South
AFC South on amerikkalaisen jalkapallon ammattilaisliigan National Football Leaguen American Football Conferencen eteläinen divisioona, joka muodostettiin vuonna 2002, kun liigan joukkueiden määrä kasvoi 32:een.
Ennen vuoden 2002 uudelleenjärjestelyjä Texansia ei ollut olemassa ja Colts kuului AFC Eastiin sekä Jaguars ja Titans entiseen AFC Centraliin.
Alois (prinssi)
Alois eli Hänen Korkeutensa prinssi Alois Philipp Maria von und zu Liechtenstein (s. 11. kesäkuuta 1968 Zürichissä) on Liechtensteinin ruhtinaan Hans Adam II:n ja ruhtinatar Marien vanhin poika ja siten maan kruununperijä. Hän on toiminut isänsä sijaishallitsijana vuodesta 2004.
Varhainen elämä
Alois aloitti koulunkäynnin isänsä tavoin Vaduzissa Vaduz-Ebenholzin peruskoulussa, josta siirtyi Liechtensteinin lukioon 1979–1987 kirjallisuushistoriaan painottaen. Lukion jälkeen hän oli sotilaskoulutuksessa Yhdistyneessä kuningaskunnassa ja palveli brittiarmeijassa puoli vuotta, ja sen jälkeen lokakuussa 1988 siirtyi Salzburgin yliopistoon opiskelemaan lakia. Hän päätti yliopistossa opiskelun 1993 maisterintutkinnon suoritettuaan, minkä jälkeen hän meni töihin lontoolaiseen tilintarkastusfirmaan. Hän palasi kotimaahansa Liechtensteiniin 1996 valmistautumaan tulevaan ruhtinuuteensa.
Paluu Liechtensteiniin
Vuonna 2004 Aloisille annettiin hoitaakseen ruhtinaskunnan jokapäiväiset hallitsijan velvollisuudet, minkä johdosta hänestä tuli isänsä sijaishallitsia. Hans Adams II on kuitenkin edelleen maan valtionpäämies.
Elokuussa 2022 Alois sanoi, että samaa sukupuolta olevien avioliitto "ei ole iso ongelma".
Avioliitto ja lapset
3. heinäkuuta 1993 prinssi Alois meni naimisiin baijerilaisen herttuatar Sophien kanssa. Parilla on neljä lasta:
Darkseid
Darkseid on sarjakuvia julkaisevan DC Comicsin sarjakuvahahmo. Hän kuuluu Uusiksi Jumaliksi kutsuttuun avaruusrotuun ja hallitsee Apokolips-nimistä planeettaa.
Darkseid on yksi DC-universumin pelätyimmistä vihollisista. Hän on tuottanut vaikeuksia lähes kaikille DC Comicsin supersankariryhmille (mm. Oikeuden Puolustajat, Avaruuslegioona), mutta yleensä hän toimii Uusi Genesis -planeetan asukkaita ja erityisesti planeetan suurinta sankaria Orionia vastaan. Hän on myös yksi Teräsmiehen päävastustajista ja kykenee ampumaan silmistään voimakkaita Omegasäteitä.
Jack Kirbyn luoma hahmo suoritti ensiesiintymisensä lehden Superman's Pal Jimmy Olsen numerossa 134 (joulukuu 1970). Hän oli alunperin Prinssi Uxas, kuningas Yuga Khanin ja kuningatar Heggran poika ja toinen Apokolipsin valtaistuimen jonossa, suunnitellen ottaakseen planeetan hallintaansa vanhemmalta veljeltään Draxilta. Kun Drax yritti saada itselleen tarunomaisen Omega-voiman, Uxas murhasi hänet ja vaati sen voiman itselleen. Hänen ihonsa muuttui kiveksi, jonka jälkeen Uxas nimesi itsensä Darkseidiksi. Jossain vaiheessa hän rakastui apokoliptilaiseen tiedemieheen ja noitaan nimeltä Suli, jonka kanssa hänellä oli poika Kalibak. Heggra kuitenkin määräsi DeSaadin myrkyttämään Sulin, koska hän uskoi, että tämä turmelee poikaansa.
Tarinassa Final Crisis Darkseid onnistui surmaamaan poikansa Orionin, jonka jälkeen hän otti maan osittain haltuunsa. Myöhemmin Batman kohtasi Darkseidin ja ampui tätä samalla Radiumluodilla, jolla Darkseid oli tappanut Orionin. Darkseid ampui Batmania Omegasäteillä, jotka silminnähdet tappoivat hänet, mutta myöhemmin paljastui, että säteet olivat lähettäneet Batmanin ajassa menneisyyteen.
Tarinassa Darkseid War paljastuu, että Darkseidilla on Grail niminen tytär, joka yritti auttaa Anti-Monitoria kukistamaan Darkseidin. Myöhemmin Anti-Monitorin yhdistettyä Salaman Black Racerin kanssa heidän fuusionsa onnistui tappamaan Darkseidin. Myöhemmin Grail muutti Superwomanin synnyttämän pojan Antielämäyhtälön avulla uudeksi Darkseidiksi. Myöhemmin Grailin vahingossa iskettyä Darkseidia äitinsä tappamisen jälkeen hän erotti elämänvastaisen yhtälön hänestä kukistaen Darkseidin. Grail myöhemmin pakeni vauvaksi muuttuneen Darkseidin kanssa.
Darkseid on sijalla 6 IGN-sivuston vuonna 2009 laatimassa listassa kaikkien aikojen sadasta suurimmasta sarjakuvarikollisesta.
Suurimmat heikkoudet
On ennustettu, että Darkseid tulee kuolemaan oman lapsensa käden kautta. Tämän vuoksi Darkseid ei tunnusta Kalibakia pojakseen ja tuntee suurta pelkoa Orionia kohtaan. Darkseidilla on myös pakonomainen tarve saada haltuunsa ”Antielämäyhtälö”, jonka avulla hän pystyisi hallitsemaan kaikkia eläviä olentoja. Hän kärsii myös yli-itsevarmuudesta ja on itsekeskeinen.
Walter ReMine
Walter James ReMine on älykäs suunnittelu -teorian kehittäjä ja luomisuskovainen. Ammatiltaan hän on elektroniikkainsinööri. Hänen tunnetuin teoksensa on vuonna 1993 julkaistu The Biotic Message, joka käsittelee Haldanen dilemmaa ja baraminologiaa.
ReMinen keskeinen väite The Biotic Message -kirjassa on, että makroevoluutio ei ole testattavissa, eikä siksi tiedettä. ReMine tarjoaa makroevoluution tilalle vaihtoehtoista teoriaansa viestiteoriaa (engl. message theory).
Viestiteoria
Viestiteorian tiivistelmä on seuraava: Elämä on tarkoituksenmukaisesti suunniteltu
Viestiteorian ongelmat
Ongelmana viestiteoriassa on se, että vaikka samanlaisuus voidaan helposti sovittaa luomiseen, voidaan myös erilaisuus sisällyttää luomiseen. Kaikki erilaisuudet voidaan tulkita "rikkomaan luonnolliset selitysmallit perimän informaatiolle"; eli yhteneväisyys tarkoittaa yhteistä suunnittelijaa, ja on todiste yhdestä suunnittelijasta ja erilaisuus tarkoittaa ongelmaa evoluution jatkuvuudessa, joka taas kertoo evoluution toimimattomuudesta ja sitä kautta suunnittelusta. Se ei siis ole osoitettavissa vääräksi.
Darkseid
Superman/Batman: Apocalypse
Darkseid esiintyi ensimmäisen kerran elokuvassa Superman/Batman: Apocalypse vuonna 2010. Se oli samalla hahmon ensimmäinen esiintyminen animaatiossa, jossa Darkseidin äänenä oli Andre Braugher.
Walter ReMine
Haldanen dilemman arvostelu
ReMine esitti kirjassaan Haldanen dilemmaa koskien, että kun ihmiset ja apinat eroavat 4.8×107 geenin suhteen, ei Haldanen laskelmien mukaan olisi ollut riittävästi aikaa eron kerääntymiseen. Jos ero tapahtui 10 miljoonaa vuotta sitten, olisi aikaa ollut ainoastaan 1667 geenimuunnosten vaihduntaan. ReMinestä se tarkoittaa, että kehitys apinan ja ihmisen yhteisestä kantamuodosta apinaksi ja ihmiseksi ei olisi ehtinyt tapahtua.
ReMinen laskelmien arvostelu
ReMinen Haldanen dilemmaa koskevissa laskelmia on arvosteltu siitä, että
Jack Lord
John Joseph Patrick Ryan (30. joulukuuta 1920 Brooklyn, New York – 21. tammikuuta 1998 Honolulu, Havaiji), tunnetaan parhaiten nimellä Jack Lord, oli yhdysvaltalainen televisio-, elokuva- ja Broadway-näyttelijä. Hänet tunnettiin ehkä parhaiten Steve McGarrettin roolista alkuperäisen Hawaii Five-O -televisiosarjan päähenkilönä. McGarrettin roolihenkilö toimi poliisina Havaijilla. Lordin toinen kuuluisa rooli oli Felix Leiter ensimmäisessä James Bond -elokuvassa Salainen agentti 007 ja tohtori No.
Darkseid
Superman/Batman: Apocalypse
Darkseid esiintyi myös Teräsmies-animaatiosarjassa, jossa hänen äänenään toimi Michael Ironside. Darkseid nähtiin myös animaatiosarjoissa Justice League ja Justice League Unlimited. Darkseid esiintyi myös Smallville televisiosarjan kymmenennellä kaudella.
Animaatioelokuvissa Justice League: War ja Justice League Dark: Apokolips War Darkseidia ääninäytteli Steve Blum. Darkseid esiintyi myös lyhyesti animaatioelokuvassa Justice League: Gods and Monsters, jossa häntä ääninäytteli Bruce Thomas. Elokuvassa Highfather tappoi Darkseidin hyökätessään Orionin ja Bekkan häihin.
Darkseid esiintyi myös animaatiosarjassa Harley Quinn, jossa häntä ääninäytteli Michael Ironside. Darkseid nähtiin myös nettisarjassa DC Super Hero Girls jaksossa "My So Called Anti-Life", jossa häntä ääninäytteli John DiMaggio.
Työtuomioistuin
Työtuomioistuin on Helsingissä toimiva erityistuomioistuin, joka käsittelee työehto- ja virkaehtosopimusten soveltamisesta ja tulkinnasta johtuvat riita-asiat ja työrauharikkomukset. Useimmiten kysymys on näiden sopimusten oikeasta sisällöstä tai tulkinnasta, sopimusten tai lakien rikkomisista ja niistä aiheutuvista seuraamuksista. Lisäksi työtuomioistuin ratkaisee muutoksenhakutuomioistuimena työehtosopimuksen yleissitovuuden vahvistamislautakunnan päätöksistä tehdyt valitukset.
Työtuomioistuimen tuomioihin ei voi hakea muutosta, ne ovat lopullisia ja heti täytäntöönpantavissa.
Työnantajan ja työntekijän välisestä työsopimuksesta aiheutuvat riidat käsitellään asianomaisessa käräjäoikeudessa, ei siis työtuomioistuimessa. Virkasuhteisten vastaavat riidat käsitellään joko valtion virkamieslautakunnassa tai hallinto-oikeudessa.
Työtuomioistuimessa on päätoimisina puheenjohtajina presidentti ja työtuomioistuinneuvos sekä sivutoimisina neljätoista jäsentä. Heidät nimittää tasavallan presidentti. Jäsenet nimitetään kolmeksi vuodeksi kerrallaan.
Presidentti, työtuomioistuinneuvos ja kaksi jäsentä nimitetään henkilöistä, joiden ei voida katsoa edustavan työnantaja- eikä työntekijäetuja.
Kahdeksan jäsenen on oltava työsuhteisiin perehtyneitä. Näistä jäsenistä neljä nimitetään työnantajayhdistysten edustavimpien keskusjärjestöjen sekä neljä työntekijäin ja toimihenkilöiden ammattiyhdistysten edustavimpien keskusjärjestöjen esityksestä. Neljän muun jäsenen on oltava virkasuhteisiin perehtyneitä. Kaksi näistä jäsenistä nimitetään valtiovarainministeriön, kunnallisen työmarkkinalaitoksen, evankelis-luterilaisen kirkon työmarkkinalaitoksen ja Suomen Pankin sekä kaksi valtion ja Suomen Pankin virkamiesten sekä kunnallisten ja kirkollisten viranhaltijain ammattiyhdistysten edustavimpien keskusjärjestöjen esityksestä.
Työtuomioistuimen toimitilat ovat Pasilassa. Sitä ennen se sijaitsi Kaivopuistossa olevassa Marmoripalatsissa vuosina 1984–2012.
Viimeinen tapaus
right|200px|thumb|”Sherlock Holmesin kuolema” Holmes ja Moriarty kamppailevat [[Reichenbachin putoukset|Reichenbachin putouksilla. Sidney Pagetin alkuperäistä kuvitusta novelliin.]] Viimeinen tapaus on Arthur Conan Doylen kirjoittama Sherlock Holmes -novelli. Se ilmestyi ensimmäisen kerran Strand Magazine -lehdessä joulukuussa 1893 Sidney Pagetin kuvittamana.
Aikanaan tämän tarinan oli määrä jäädä viimeiseksi Sherlock Holmes -seikkailuksi, mutta myöhemmin kirjailija alkoi kirjoittaa lisää Sherlock Holmesin seikkailuja. Tarinan antagonisti on Sherlock Holmesin arkkivihollinen professori Moriarty.
Juoni
thumb|170px|[[Professori Moriarty|Professori James Moriarty, tarinan antagonisti.]] Holmes on juuri palannut takaisin Lontooseen palveltuaan Ranskan hallitusta jossakin salaisessa tehtävässä. Hän pakenee Moriartyn kätyriä - jolla on tapana ampua uhrinsa erikoisvalmisteisella kiväärillä, mistä kerrotaan enemmän tarinassa Autio talo - ystävänsä tohtori Watsonin luokse. Hän kertoo Watsonille professori Moriartysta, rikollisten hiljaisesta kuninkaasta, jota ei millään voida yhdistää tämän järjestämiin murhiin. Holmes on kuitenkin aloittanut taistelunsa Moriartya vastaan ja tämän täytyy odottaa tiettyä hetkeä. Holmes ja Watson sopivat tapaamisen tiettyyn aikaan tietyssä junassa. Harhautettuaan takaa-ajajaansa tarpeeksi Holmes poistuu talosta takaoven kautta.
Watsonin saapuessa junalle hän ei näe Holmesia missään, mutta menee kuitenkin junaan. Pian hänen vaunuosastoonsa saapuu valepukuinen Holmes. Juuri junan lähtiessä raivostunut Moriarty ryntää asemalle, mutta liian myöhään. Sherlock Holmesin onnistui paeta tätä. Watson ja Holmes matkaavat hiukan ympäri Eurooppaa paeten Moriartya.
Moriarty haluaa kostaa Sherlock Holmesille, sillä tämä tuhosi lähes täydellisesti Moriartyn rikollisliigan. Lopulta nämä kaksi joutuvat taisteluun Sveitsissä sijaisevien Reichenbachin putousten luona. Taistelussa Moriarty putoaa alas ja kuolee. Sherlock Holmes lavastaa oman kuolemansa ja siirtyy kiertelemään hiukan maailmaa valmistautuakseen kohtaamaan Moriartyn muut kätyrit.
Novellin taustaa
Doyle oli kirjoittanut jo useita Sherlock Holmes -tarinoita ja alkoi kyllästyä luomukseensa, sillä Holmes-tarinat veivät paljon aikaa ”vakavalta” kirjoittamiselta. Niiden juonten keksiminen ja kirjoittaminen oli vaativaa työtä, ja Doyle olisi paljon mieluummin kirjoittanut historiallisia romaaneja. Niinpä Strandille kirjoitetun toisen tusinan viimeisessä novellissa Doyle antaa Holmesin kuolla. Reaktio Holmesin kuolemaan oli äärimmäinen. Britanniassa vallitsi lähes maansuru, ja Doyle sai lukuisia uhkauskirjeitä.
Doyle pysyi kuitenkin päätöksessään, ja Holmes pysyi kuolleena. Seuraava Holmes-tarina oli vuonna 1901 ilmestynyt Baskervillen koira, mutta se sijoittuu aikaan ennen Holmesin kuolemaa. Sherlock Holmesin ”ylösnousemista” lukijoiden piti odottaa 10 vuotta.
thumb|160px|Laatta Reichenbachin putousten luona, missä Holmes kukisti professori Moriartyn.
Meiringen ja Reichenbachin putoukset
Reichenbachin putoukset sijaitsevat Schattenhalbin kunnassa lähellä Meiringeniä Bernin kantonissa Sveitsissä. Sherlock Holmesin kuolema Reichenbachin putouksilla on tehnyt Meiringenistä maailmankuulun.
Reichenbachin putouksilta löytyy muistolaatta, jossa lukee englanniksi, saksaksi ja ranskaksi: "Tällä pelottavalla paikalla Sherlock Holmes kukisti professori Moriartyn 4. toukokuuta 1891."
Sherlock Holmesin seikkailut -televisiosarja (1985)
Viimeinen tapaus oli Sherlock Holmesin seikkailut -televisiosarjan toisen kauden viimeinen jakso 1985. Sen ohjasi Alan Grint ja käsikirjoituksen teki John Hawkesworth. Pääosissa olivat
Viimeisessä tapauksessa ei oikeastaan ole ongelmaa, joka Holmesin pitäisi ratkaista. Ja koska varsinainen tarina oli liian lyhyt täysimittaiseksi jaksoksi, käsikirjoittaja John Hawkesworth päätti laajentaa novellin alussa mainittua ”erittäin tärkeää tehtävää Ranskan hallitukselta”. Hän teki siitä Mona Lisan varkauden (viittaus vuoden 1911 varkauden), joka selvitetään jakson alussa ja jonka takana Moriarty luonnollisestikin on. Muutoin sovitus seuraa uskollisesti Doylen novellia.
Suomennokset
Novelli suomennettiin ensimmäisen kerran 1904 nimellä ”Viimmeinen tehtävä”. Myöhemmät suomennokset ovat ilmestyneet nimellä ”Viimeinen tapaus”.
The Yellow Kid
thumb|The Yellow Kid The Yellow Kid ( tai Kulmalan poika) eli Mickey Dugan oli päähahmo Yhdysvaltojen ensimmäisessä yhtäjaksoisesti ilmestyneessä sarjakuvassa, Hogan’s Alleyssä. The Yellow Kid oli kalju, irvinaamainen ja huonohampainen lapsi, joka seikkaili keltaisessa yöpaidassaan muiden yhtä outojen hahmojen kansoittamalla kadulla. The Yellow Kid -sarjakuvissa käytettiin hahmojen dialogia sisältäviä puhekuplia, joskin kakara itse kommunikoi paitaan putkahtaneilla tekstatuilla ilmauksilla. Yellow Kid puhui harvoin, ja hänen puheensa oli rikkonaista ja omalaatuista gettoslangia.
Sarjakuvan piirtäjä oli Richard F. Outcault. Se ilmestyi aluksi joitakin kertoja Truth-lehdessä 1894–1895 mustavalkoisena, mutta saavutti suunnatonta suosiota New Yorkissa esiintyessään ensimmäisen kerran Joseph Pulitzerin New York World -sanomalehdessä  17. helmikuuta 1895 ja myöhemmin värillisenä 5. toukokuuta 1895. The Yellow Kid ilmestyi yleensä ruutuina ja vain harvoin strippeinä.
Vuonna 1897 Outcault siirtyi piirtämään Yellow Kidiä William Randolph Hearstin New York Journaliin. Siksi Pulitzer palkkasi George Luksin tekemään sarjasta toista versiota Worldiin. Yellow Kid esiintyi näin ollen yhtaikaa kahdessa kilpailevassa lehdessä. Molemmat versiot lopetettiin 1898. Kahden edellä mainitun ”keltaisen lehden” harjoittama sensaatiojournalismi johti käsitteen keltainen lehdistö syntymään.
1940-luvulla Milton Caniffin piirtämässä ja käsikirjoittamassa Terry and the Pirates -sarjakuvassa esiintyi hahmo nimeltä Big Stoop, jonka visuaalinen ilmiasu parodioi The Yellow Kidiä. Toisaalta kuuluisa yhdysvaltalainen huijari Joseph Weil (1877–1975) tunnettiin nimellä ”Yellow Kid Weil”.
The Yellow Kid oli yksi niistä kahdestakymmenestä sarjakuvasta, jotka otettiin mukaan Yhdysvaltain postilaitoksen julkaisemaan Comic Strip Classics -postimerkkisarjaan 1991.
Yellow Kidiä pidettiin pitkään historian ensimmäisenä sarjakuvana, mutta todellisuudessa sellaisen löytäminen on osoittautunut luultua vaikeammaksi. Sveitsiläisen Rodolphe Töpfferin Herra Koipeliini -sarjakuva sai esimerkiksi alkunsa vuonna 1830 eli jo kauan ennen Keltaista kakaraa.
CWT Finland
CWT Finland Oy on CWT:n omistama liikematkatoimisto, joka tarjoaa matkahallinto-, kokous ja tapahtuma- sekä matkustuskonsultointipalveluita.
The Yellow Kid
Yellow Kidiä julkaistiin myös suomalaisissa lehdissä. Jossain lehdessä nimenä on ollut Kulmalan poika tai Kulmalan kakara.
CWT Finland
2005–2011 Kaleva Travel Oy
KohdematkatKaleva Oy:n uudeksi nimeksi vaihdettiin toukokuussa 2005 Kaleva Travel Oy ja toimitusjohtajana jatkoi vuoteen 2006 asti Mika Kiljunen. Uutena toimitusjohtajana 2006 aloitti Virpi Paasonen. Hän oli Kaleva Travelin toimitusjohtajana vuoteen 2011 ja Carlson Wagonlits Travelin ostettua Kaleva Travelin Virpi Paasonen jatkoi CWT Finlandin toimitusjohtajana.
Kaleva Travelin toiminta kansainvälistyy ja palvelutoiminta muuttuu
Vuonna 2005 Tallinnaan avattiin Kaleva Travelin liikematkustajia 24 tuntia vuorokaudessa palveleva Europa Service Center. Uudet toimistot avattiin Vilnaan, Riikaan, Bukarestiin ja Cluj-Napocaan. Virolaiset Hermann Travel ja Reisibüro K yhdistettiin ja kaikkien toimistojen nimeksi muutettiin Kaleva Travel.
Kaleva Travel Consulting & Solutions -yksikkö perustettiin vuonna 2010. Uutta oli myös Kaleva Travel Bonus point Manager.
Vuonna 2007 Kaleva Travelista tuli Suomen suurin liikematkatoimisto ja 2010 Kaleva Travelin lentolippumyynti oli enemmän kuin kahden seuraavaksi suurimman lentolippumyynti yhteensä.
Asikasmarkkinointiin kuului asiakaslehti World Wise sekä vuosittaiset isommat ja pienemmäat asiakastapahtumat. Vuosina 2003–2015 ilmestyi omakuvapostimerkkisarja. Siihen kuului 12 vuosimerkkiä, joissa kaikissa oli aiheena eri Giacomo Puccinin oopperoiden sankaritar.
Varaus- ja informaatioteknologia
Asiakaspalveluvirkailijat käyttivät Amadeus Pro salea ja sen kehitysversioita. Myynnissä ja markkinoinnissa korostettiin teknologiapohjaista Travel Plus tuoteperhettä. Tuoteperhettä kehitettiin koko aika vastaamaan yritys- ja ryhmäasiakkaiden tarpeiden ja teknologiakehitysten myötä.
Suosituimpana palvelumuotona oli ensimmäinen suomalainen matkailualan portaali Netgate, jonka suunnitteli ja toteutti Mika Suni.
Verkkosivustolle 2008 avattiin Kaleva Travel online, joka perustui Amaduksen Leisure solution ratkaisuun. Facebookiin ja Twitteriin Kaleva Travel liittyi 2010.